section_heading: Ostali glazbeni doprinosi
paragraph_text: Stančić u Parizu upisuje postdiplomski studij crtanja na "École Supérieure Nationale des Beaux-Arts". Tamo upoznaje i surađuje s umjetnicima i glazbenicima iz čitavog svijeta ali istovremeno ispunjava svoje obaveze prema Parnom valjku i Prljavom kazalištu. Pored toga radi produkciju na albumima Aerodroma, Električnog orgazma, Idola i singl Xenije, a s Bregovićem radi na LP-u uživo iz "Kulušića" Bijelog dugmeta. 1990. Stančić završava započeti album Sexy magazin, koji je jedan od prvih domaćih albuma koji izlazi na CD-u.